
Parlamentul României

Camera Deputaţilor

	COMISIA PENTRU TRANSPORTURI ŞI INFRASTRUCTURĂ


	Bucureşti,
	 23 septembrie 2015

	Nr.
	 4c-26/59/2015


BIROUL PERMANENT 
AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru completarea Ordonanţei Guvernului nr.43/1997 privind regimul drumurilor, transmis Comisiei pentru dezbatere şi avizare în fond, cu adresa nr. PL.x 278 din 23 martie 2015.
PREŞEDINTE,

Mihai LUPU
Comisia pentru transporturi şi infrastructură
e-mail: cp26@cdep.ro

Parlamentul României

Camera Deputaţilor
COMISIA PENTRU TRANSPORTURI ŞI INFRASTRUCTURĂ
	Bucureşti,
	23 septembrie 2015

	Nr.
	4c-26/59/2015


R A P O R T   

 asupra propunerii legislative pentru completarea Ordonanţei Guvernului nr.43/1997 privind regimul drumurilor
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu  propunerea legislativă pentru completarea Ordonanţei Guvernului nr.43/1997 privind regimul drumurilor, transmis cu adresa nr. PL.x 278 din 23 martie 2015, înregistrat cu nr.4c-26/59/2015 din 24 martie 2015.
Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1369/17.12.2014);
· avizul negativ al Comisiei pentru Buget, Finanţe şi Bănci 

(nr.4c-2/324/22.04.2015);

· avizul negativ al Comisiei Juridice, de Disciplină şi Imunităţi

(nr.4c-11/470/24.03.2015);

· avizul negativ al Comisiei pentru Administraţie Publică şi Amenajarea Teritoriului (nr.4c-6/140/12.05.2015);
· punctul de vedere negativ al Guvernului (nr.246/19.02.2015);

Senatul a respins propunerea legislativă în şedinţa din 18 martie 2015.

Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat propunerea legislativă în şedinţa din 16 septembrie 2015.
La lucrările Comisiei au fost prezenţi 22 de deputaţi, din totalul de 22 de membri ai Comisiei.

    Propunerea legislativă are ca obiect de reglementare completarea Ordonanţei Guvernului nr.43/1997 cu un nou articol, art. 411, potrivit căruia, administratorii drumurilor de interes județean sau local vor stabili un tarif de utilizare a drumurilor, în conformitate cu art. 41 alin. (14) din Ordonanța Guvernului nr.43/1997, pentru transporturile cu masa maximă admisă mai mare de 20 de tone. 

    De asemenea, se instituie obligația ca administratorii autostrăzilor, drumurilor expres și a drumurilor naționale, cu cel puțin două benzi pe sens, să facă toate demersurile pentru dotarea acestora cu separatoare de sens, în temen de un an de la intrarea în vigoare a prezentelor modificări legislative, încălcarea acestor prevederi constituind contravenție, urmând a fi sancționată cu amendă de la 20.000 la 25.000 de lei. 

La dezbaterile comisiei au participat, în calitate de invitaţi, dl. Stanciu Ioan-Aurel, secretar de stat in cadrul Ministerului Transporturilor şi dl. Cosmin Popescu, director adjunct în cadrul C.N.A.D.N.R.
În urma dezbaterilor şi a opiniilor exprimate, membrii Comisiei au hotărât, cu unanimitate de voturi, respingerea propunerii legislative pentru completarea Ordonanţei Guvernului nr.43/1997 privind regimul drumurilor. 
În raport de obiectul şi conţinutul său, propunerea legislativă face parte din categoria legilor ordinare.
	PREŞEDINTE,

	SECRETAR,

	Mihai LUPU

	Constantin GALAN


Consilier parlamentar, Ana Maria Schaer

